stanford-oval/wikipedia huggingface dataset:
การป้องกันโรคมะเร็ง
วิธีการ > วัคซีน

วัคซีนต้านมะเร็งสามารถใช้ป้องกันหรือรักษาโรค
วัคซีนเหล่านี้ทั้งหมดกระตุ้นภูมิคุ้มกันโดยช่วยให้ลิมโฟไซต์ คือ cytotoxic T lymphocyte (CTL) รู้จักและต่อต้านแอนติเจนของเนื้องอก (ทั้ง tumor-associated antigen และ tumor-specific antigen)
ยังมีวัคซีนอื่น ๆ เพื่อป้องกันการติดเชื้อไวรัสที่ก่อมะเร็ง
วัคซีนฮิวแมนแพปพิลโลมาไวรัส เช่น Gardasil และ Cervarix ลดความเสี่ยงการเกิดมะเร็งปากมดลูก
วัคซีนตับอักเสบ บีป้องกันไม่ให้ติดเชื้อไวรัสตับอักเสบ จึงลดความเสี่ยงการเกิดมะเร็งตับ
การฉีดวัคซีนเหล่านี้แนะนำในประเทศทั้งหมดถ้ามีงบประมาณพอ
วัคซีนมะเร็งบางอย่างทำงานอาศัยสารภูมิต้านทาน คือ immunoglobulin และเจาะจงแอนติเจนของมะเร็งหรือเซลล์ที่ผิดปกติโดยเฉพาะ
ซึ่งแพทย์อาจให้เมื่อรักษาโรคที่เป็นแล้วเพื่อช่วยให้ภูมิคุ้มกันรู้จักและเข้าทำลายเนื้องอกที่มีแอนติเจนของมะเร็งในฐานะเป็นสิ่งแปลกปลอม
สารภูมิต้านทานที่ใช้เป็นวัคซีนเช่นนี้อาจมาจากคนไข้เอง (autologous vaccine) หรืออาจมาจากคนไข้อื่น ๆ (allogeneic vaccine)
มีวัคซีนจากคนไข้เองหลายอย่าง เช่น Oncophage สำหรับมะเร็งไต และ Vitespen สำหรับมะเร็งหลายอย่าง ที่ได้วางตลาดขายแล้วหรือว่ากำลังทดสอบทางคลินิกอยู่
วัคซีนที่องค์การอาหารและยาสหรัฐได้อนุมัติแล้ว เช่น Sipuleucel-T สำหรับมะเร็งต่อมลูกหมากที่แพร่กระจายแล้ว หรือ Nivolumab สำหรับเมลาโนมาและมะเร็งปอด อาจออกฤทธิ์ต่อต้านโปรตีนที่แสดงออกเกินหรือที่กลายพันธุ์ไป หรือออกฤทธิ์ทำให้ระบบภูมิคุ้มกันทำงานไวขึ้น (inhibiting immune checkpoints)
วิธีการ > การตรวจคัดโรค

วิธีการตรวจคัดโรคมะเร็งที่แพร่หลาย เช่น มะเร็งลำไส้ใหญ่ มะเร็งเต้านม และมะเร็งปากมดลูก ได้ก้าวหน้าขึ้นอย่างมากในระยะ 2-3 ทศวรรษที่ผ่านมาเพราะสามารถระบุและตรวจจับตัวบ่งชี้ทางชีวภาพ (biomarker) ได้ดีขึ้น
วิธีการ > การตรวจคัดโรค > มะเร็งปากมดลูก

มะเร็งปากมดลูกปกติจะตรวจคัดด้วยการตรวจเซลล์ปากมดลูก (คือ Pap smear) การส่องตรวจช่องคลอด การตรวจระบบสืบพันธุ์โดยตรง หรือการตรวจหาดีเอ็นเอของฮิวแมนแพปพิลโลมาไวรัสซึ่งจัดเป็นไวรัสก่อมะเร็ง
แนะนำให้เริ่มตรวจคัดโรคเมื่อมีอายุระหว่าง 20-30 ปี โดยให้ตรวจด้วย Pap smear ทุก ๆ 3 ปีสำหรับหญิงอายุระหว่าง 21-29 ปี และทุก ๆ 5 ปีเมื่ออายุมากกว่านั้น
ส่วนหญิงอายุเกิน 65 ปีที่ไม่มีประวัติมะเร็งปากมดลูกหรือความผิดปกติที่ปากมดลูก โดยได้ผลลบเมื่อตรวจด้วย Pap smear มาก่อน ก็สามารถหยุดตรวจคัดโรคได้
อย่างไรก็ดี แม้การแนะนำให้ตรวจคัดโรคจะขึ้นกับอายุ แต่ก็อาจสัมพันธ์กับ "ระดับการศึกษา วัฒนธรรม ปัญหาทางจิต-สังคม และสถานะการแต่งงาน" ซึ่งแสดงความสำคัญของการศึกษาปัจจัยเหล่านี้เพิ่มขึ้นในการตรวจคัดโรค
วิธีการ > การตรวจคัดโรค > มะเร็งลำไส้ใหญ่

การตรวจเลือดแฝงในอุจจาระ (FOBT) ใช้ตรวจคัดมะเร็งลำไส้ใหญ่บ่อยที่สุด
รูปแบบการตรวจเลือดในอุจจาระแฝงอื่น ๆ รวมทั้ง guaiac-based FOBT (gFOBT), fecal immunochemical test (FIT) และการตรวจดีเอ็นเอในอุจจาระ (sDNA)
ถ้าพบเลือดในอุจจาระ อาจตรวจเพิ่มขึ้นด้วยการส่องตรวจไส้ใหญ่ส่วนคด (FS) การส่องตรวจไส้ใหญ่ทั้งหมด (TC) และการถ่ายภาพรังสีส่วนตัดอาศัยคอมพิวเตอร์ (CT)
การตรวจคัดโรคแนะนำให้เริ่มทำตั้งแต่อายุ 50 ปี
แต่ก็ยังขึ้นกับประวัติคนไข้และปัจจัยเสี่ยงอื่น ๆ
โปรแกรมการตรวจคัดโรคที่มีประสิทธิผลพบว่า ลดความชุกโรคได้ 33% และอัตราการตายเพราะโรคได้ 43%
วิธีการ > การตรวจคัดโรค > มะเร็งเต้านม

ในปี 2018 สหรัฐจะมีคนไข้มะเร็งเต้านมใหม่ประมาณ 1.7 ล้านคน (จากประชากร 324 ล้านคนโดยมีหญิงผู้ใหญ่ 128 ล้านคน) และมีคนตายเพราะโรค 600,000 คน
ปัจจัยเสี่ยงรวมทั้งขนาดเต้านม การออกกำลังกายไม่เพียงพอ โรคอ้วน น้ำหนักเกิน ความเป็นหมันหรือไม่เคยมีลูก การรักษาทดแทนฮอร์โมน (HRT) และพันธุกรรม
การถ่ายภาพเอ็กซเรย์แบบ mammograms ใช้อย่างกว้างขวางเพื่อตรวจคัดโรค และองค์กร USPSTF ก็แนะนำสำหรับหญิงอายุ 50-74 ปี
แต่แนะนำไม่ให้ทำสำหรับหญิงอายุ 40-49 ปีเพราะอาจวินิจฉัยว่าเป็นโรคเกิน
เหตุมะเร็งที่ป้องกันได้

รายงานปี 2017 ระบุว่า การเปลี่ยนพฤติกรรม การไปตรวจคัดโรค และการฉีดวัคซีนเป็นวิธีการป้องกันโรคมะเร็งหลัก ๆ ที่เนื่องกับปัจจัยต่าง ๆ รวมทั้งยาสูบ อาหาร การออกกำลังกาย โรคอ้วน/น้ำหนักเกิน การติดเชื้อ และสารก่อมะเร็ง
ปัจจัยเสี่ยงเช่นนี้กระตุ้นให้เกิดโรคมะเร็งที่สามัญหลายอย่าง
ยกตัวอย่างเช่น การใช้ยาสูบและเครื่องดื่มแอลกอฮอล์ การมีประวัติหูดอวัยวะเพศ (genital wart) หรือโรคติดต่อทางเพศสัมพันธ์ มีภูมิคุ้มกันทำงานอ่อนแอ มีเพศสัมพันธ์โดยไม่ได้ป้องกัน อายุยังน้อยเมื่อมีเพศสัมพันธ์เป็นครั้งแรกหรือเมื่อตั้งครรภ์ ล้วนแต่เป็นปัจจัยเสี่ยงของมะเร็งปากมดลูก
ส่วนโรคอ้วน การทานเนื้อแดงหรือเนื้อแปรรูป การใช้ยาสูบและเครื่องดื่มแอลกอฮอล์ การมีประวัติโรคลำไส้อักเสบ (inflammatory bowel diseases) ล้วนแต่เป็นปัจจัยเสี่ยงของมะเร็งลำไส้ใหญ่ (CRC)
ในทางตรงกันข้าม การออกกำลังกายและการทานผักผลไม้อาจลดความเสี่ยงต่อโรค
งานวิจัยเด่นปี 1981 เน้นเหตุที่ป้องกันได้หลายอย่าง
และประเมินว่า การเลี่ยงปัจจัยเสี่ยง 11 อย่างสามารถป้องกันมะเร็ง 75-80% ได้ในสหรัฐ
งานทบทวนวรรณกรรมปี 2013 เรื่องการป้องกันมะเร็ง
ซึ่งสรุปความงานศึกษาระหว่างปี 2000-2010 ก็แสดงปัจจัยเดียวกันโดยมากกับงานปี 1981 ด้วย
แต่พิจารณาปัจจัยเสี่ยงเป็นจำนวนน้อยกว่า (เช่น ไม่พิจารณาอาหาร) แล้วบ่งว่า การเลี่ยงปัจจัยเสี่ยง (ที่มีจำนวนน้อยกว่า) เช่นนี้จะป้องกันการตายเพราะมะเร็งได้ถึง 60%
ตารางต่อไปนี้ระบุสัดส่วนของการตายเพราะมะเร็งที่โทษปัจจัยเสี่ยงต่าง ๆ ซึ่งสรุปมาจากข้อมูลของงานทั้งสอง
และจากงานวิจัยอื่น ๆ ซึ่งแสดงอิทธิพลของพฤติกรรมเพื่อป้องกันมะเร็ง เช่น การใช้ยาสูบ อาหารที่ไม่ถูกสุขภาพ โรคอ้วนและการติดเชื้อ
| ปัจจัย | งานปี 1981 | งานปี 2013 | งานอื่น ๆ |
| --- | --- | --- | --- |
| การสูบบุหรี่  | 30% | 30% | ชาย 38% หญิง 23% 30% 25-30% |
| อาหารไม่ดี  	 | 35% | - | 32% 10% 30-35% |
| โรคอ้วน  | * | 10% | หญิง 14% ชาย 20% สำหรับผู้ไม่สูบบุหรี่ 10-20% 19-20% สหรัฐ, 16-18% บริเตนใหญ่, 13% บราซิล, 11-12% จีน |
| การติดเชื้อ†  	 | 10% | 5-8% | 7-10% ประเทศพัฒนาแล้ว 8% ประเทศกำลังพัฒนา 26% ประเทศรายได้สูง 10% แอฟริกา 25% |
| การดื่มแอลกอฮอล์  | 3% | 3-4% | 3.6% สหรัฐ 8% ฝรั่งเศส 20% |
| ปัจจัยทางอาชีพ  	 | 4% | 3-5% | 2-10% โดยชายอาจถึง 15-20% |
| การถูกรังสีพระอาทิตย์  หรือรังสีที่แยกอิเล็กตรอนได้  | 3% | 3-4% | อาจมากถึง 10% |
| การไม่ออกกำลังกาย  | * | <5% | 7% |
| พฤติกรรมทางเพศ  | 1-13% | - | - |
| มลภาวะ  | 2% | - | - |
| ยาและหัตถการทางแพทย์  	 | 1% | - | - |
| ผลิตภัณฑ์อุตสาหกรรม  	 | <1% | - | - |
| สารเติมแต่งอาหาร  	 | <1% | - | - |
*รวมในเรื่องอาหาร 

†การติดเชื้อที่ก่อมะเร็ง - ปากมดลูก (HPV), ตับ (ไวรัสตับอักเสบบี [HBV], ไวรัสตับอักเสบซี [HCV]), กระเพาะอาหาร (Helicobacter pylori), เนื้อเยื่อน้ำเหลือง/lymphoid tissues (ไวรัสเอ็ปสไตน์-บาร์ [EBV]), คอหอยส่วนจมูก (EBV), กระเพาะปัสสาวะ (Schistosoma hematobium) และท่อน้ำดี (Opisthorchis viverrini, Clonorchis sinensis)
ประวัติ

มะเร็งเชื่อว่าเป็นโรคที่ป้องกันได้ตั้งแต่สมัยโรมัน แพทย์ชาวกรีกคือเกเลนได้สังเกตว่า อาหารที่ไม่ถูกสุขภาพสัมพันธ์กับการเกิดโรค
ในปี 1713 แพทย์ชาวอิตาลี (Ramazzini) ได้สันนิษฐานว่า แม่ชีเกิดมะเร็งปากมดลูกน้อยกว่าเพราะงดเว้นเพศสัมพันธ์
ในคริสต์ศตวรรษที่ 18 จึงพบว่า สารบางอย่าง เช่น ยาสูบ เขม่า และน้ำมันดิน (ทำให้ผู้ทำความสะอาดปล่องไฟเป็นมะเร็งลูกอัณฑะ ตามรายงานของแพทย์ชาวอังกฤษปี 1775) อาจเป็นสารก่อมะเร็งในมนุษย์
แม้แพทย์จะได้เสนอวิธีป้องกันเมื่อทำความสะอาดปล่องไฟ (คือให้ใส่เสื้อผ้าเพื่อป้องกันการถูกต้องกับเขม่า) แต่ก็ได้นำไปใช้เพียงในประเทศฮอลแลนด์ซึ่งได้ลดการเกิดมะเร็งลูกอัณฑะสำหรับผู้ทำความสะอาดปล่องไฟ
เมื่อถึงศตวรรษที่ 19 จึงได้เริ่มจัดหมวดหมู่สารเคมีก่อมะเร็ง
แล้วในต้นคริสต์ศตวรรษที่ 20 จึงเริ่มระบุปัจจัยก่อมะเร็งทั้งแบบทางกายภาพและทางชีวภาพ เช่น รังสีเอกซ์ และ Rous Sarcoma Virus (ค้นพบในปี 1911)
แม้จะได้สังเกตความสัมพันธ์ระหว่างปัจจัยทางสิ่งแวดล้อมและเคมีกับการเกิดมะเร็ง แต่ก็ยังไม่มีงานวิจัยเพื่อป้องกันโรค และการเปลี่ยนพฤติกรรม/วิถีชีวิตเพื่อป้องกันโรคก็ยังทำไม่ได้ในช่วงเวลานี้
เชิงอรรถ

↑  familial adenomatous polyposis (FAP) เป็นโรคทางพันธุกรรมที่เกิดมี adenomatous polyp (ติ่งเนื้อเมือกแบบต่อม) จำนวนมากโดยหลักในลำไส้ใหญ่
แม้ติ่งเนื้อเมือกเบื้องต้นจะไม่ร้าย แต่ก็อาจกลายเป็นมะเร็งเมื่อไม่รักษา
แหล่งข้อมูลอื่น

What you can do-NOW-to reduce your risk of cancer เก็บถาวร 17 มิถุนายน 2018 ที่ เวย์แบ็กแมชชีน
โฆษณาให้ทานอาหารที่ถูกสุขภาพเพื่อป้องกันมะเร็ง
ฟาโรห์เนเฟอร์อิร์คาเร คาคาอิ

ฟาโรห์เนเฟอร์อิร์คาเร เป็นฟาโรห์อียิปต์โบราณกษัตริย์ที่สามของราชวงศ์ที่ห้า พระองค์ได้สืบทอดราชบัลลังค์จากบิดาของพระองค์ฟาโรห์ซาฮูเรและได้ในทางกลับกันประสบความสำเร็จโดยลูกชายของพระองค์ เนเฟอร์เรเฟร คำแปลชื่อของฟาโรห์เนเฟอร์อิร์คาเรแปลว่า "Beautiful is the Soul of Ra"
↑  Shaw, Ian, บ.ก. (2000). The Oxford History of Ancient Egypt. Oxford University Press. p. 480. ISBN 0-19-815034-2.
รายชื่อนักเดินแบบบนปกโว้กไทยแลนด์

นี่คือรายชื่อนักเดินแบบบนปกนิตยสารโว้กไทยแลนด์ตั้งแต่ฉบับแรกในเดือนกุมภาพันธ์ พ.ศ. 2556 - ปัจจุบัน
2556

| ตีพิมพ์ | บุคคล | ช่างภาพ |
| --- | --- | --- |
| กุมภาพันธ์ |  พิชญ์สินี ตันวิบูลย์   น้ำทิพย์ จงรัชตวิบูลย์ | ฮานส์ เฟอร์ |
| มีนาคม |  แมลกูเซีย เบลลา | เดวิด เบลเลเมอร์ |
| เมษายน |  โกโก โรชา | เดวิด เบลเลเมอร์ |
| พฤษภาคม |  อานาอิส พูเอียว | เดวิด เบลเลเมอร์ |
| มิถุนายน |  แคโรลิน เมอร์ฟี | เดวิด เบลเลเมอร์ |
| กรกฎาคม |  คาร์ลี คลอสส์ | เดวิด เบลเลเมอร์ |
| สิงหาคม |  คาเซีย สตัสส์ | เดวิด เบลเลเมอร์ |
| กันยายน |  พัชราภา ไชยเชื้อ | ธาดา วาริช |
| ตุลาคม |  หลิว เหวิน | มาร์ซิน ทิสซกา |
| พฤศจิกายน |  เนโอมี แคมป์เบลล์ | มาร์ซิน ทิสซกา |
| ธันวาคม |  อิซาเบลลิ ฟอนตานา | มาร์ซิน ทิสซกา |
2557

| ตีพิมพ์ | บุคคล | ช่างภาพ |
| --- | --- | --- |
| มกราคม |  อีวา เฮอร์ซิโกวา | มาร์ซิน ทิสซก้า |
| กุมภาพันธ์ |  อาลีน เวเบอร์ | ณัฐ ประกอบสันติสุข |
| มีนาคม |  ดาวิกา โฮร์เน่ | ณัฐ ประกอบสันติสุข |
| เมษายน |  ไอริส สตรูเบกเกอร์ | ไซมอน แคม |
| พฤษภาคม |  เคนดรา สเปียรส์ | มาร์ซิน ทิสซกา |
| มิถุนายน |  ซูซานนา บิจอช | มาร์ซิน ทิสซก้า |
| กรกฎาคม |  เมทินี กิ่งโพยม | ธาดา วาริช |
| สิงหาคม |  มาร์ธา ฮันต์ | เดวิด เบลเลเมอร์ |
| กันยายน |  ฮานา จิริกโกวา | เดวิด เบลเลเมอร์ |
| ตุลาคม |  อุรัสยา เสปอร์บันด์ | มาร์ซิน ทิสซกา |
| พฤศจิกายน |  เมแกน คอลลิสัน | มาร์คัส โอลส์สัน |
| ธันวาคม |  จอร์เจีย เมย์ แจ็กเกอร์ | มาร์ซิน ทิสซกา |
2558

| ตีพิมพ์ | บุคคล | ช่างภาพ |
| --- | --- | --- |
| มกราคม |  เขมนิจ จามิกรณ์ | ธาดา วาริช |
| กุมภาพันธ์ |  ซูซานนา บิจอช | ณัฐ ประกอบสันติสุข |
| มีนาคม |  คาเรน เอลสัน | มาร์ซิน ทิสซกา |
| เมษายน |  ไปรยา สวนดอกไม้ | ธาดา วาริช |
| พฤษภาคม |  ซุย เหอ | สต็อคตัน จอห์นสัน |
| มิถุนายน |  จิเซล บุนเชน | มาริโอ เทสติโน |
| กรกฎาคม |  จันทร์จิรา จูแจ้ง  เฌอมาลย์ บุญยศักดิ์  ญาดา วิลลาเรจ | ณัฐ ประกอบสันติสุข |
| สิงหาคม |  เดวอน วินด์เซอร์ | ยู ชาย |
| กันยายน |  ซูกี วอเตอร์เฮาส์ | มาร์ซิน ทิสซกา |
| ตุลาคม |  ดาวิกา โฮร์เน่ | มาร์ซิน ทิสซกา |
| พฤศจิกายน |  อแมนดา เวลล์ช | ยู ชาย |
| ธันวาคม |  มิแรนดา เคอร์ | รัสเซลล์ เจมส์ |
2559

| ตีพิมพ์ | บุคคล | ช่างภาพ |
| --- | --- | --- |
| มกราคม |  คริสซี ทีเกน | ยู ชาย |
| กุมภาพันธ์ |  แอนนา เซเลินเนวา | ณัฐ ประกอบสันติสุข |
| มีนาคม |  ดาฟเน โกรเนเวลด์ | ณัฐ จตุรพาหุ |
| เมษายน |  เบฮาติ พรินส์ลู | รัสเซลล์ เจมส์ |
| พฤษภาคม |  ศุกลวัฒน์ คณารศ และ  ลูผิง หวัง | ธาดา วาริช |
| มิถุนายน |  สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา | ณัฐ ประกอบสันติสุข |
| กรกฎาคม |  โรซี ฮันทิงตัน-ไวต์ลีย์ | รัสเซลล์ เจมส์ |
| สิงหาคม |  คาร์เมน เปดารุ | มาร์ซิน ทิสซกา |
| กันยายน |  อลิซา อาแมนน์ | ณัฐ จตุรพาหุ |
| กันยายน |  แอนนิกา คริต์ | ณัฐ จตุรพาหุ |
| กันยายน |  จูเลีย แวน ออส | ณัฐ จตุรพาหุ |
| ตุลาคม |  ฮอลลีย์-เมย์ เซเกอร์ | จอห์น ปอล พิตรัส |
| พฤศจิกายน |  วรนุช ภิรมย์ภักดี | วัตสัน |
| ธันวาคม |  มี สแตสส์ | มาร์โก เบอร์ตานี |
2560

| ตีพิมพ์ | บุคคล | ช่างภาพ |
| --- | --- | --- |
| มกราคม |  น้ำทิพย์ จงรัชตวิบูลย์ | ธาดา วาริช |
| กุมภาพันธ์ |  ดาฟเน โกรเนเวลด์ | ณัฐ ประกอบสันติสุข |
| มีนาคม |  ลิลี ออลดริดจ์ | รัสเซลล์ เจมส์ |
| เมษายน |  เคต อัพตัน | ยู ชาย |
| พฤษภาคม |  เล็กซี โบลิง | ณัฐ จตุรพาหุ |
| มิถุนายน |  ทาทา ยัง | ณัฐ ประกอบสันติสุข |
| กรกฎาคม |  อิสซา ลิช | ณัฐ จตุรพาหุ |
| สิงหาคม |  อุรัสยา เสปอร์บันด์ | มาร์ก วาสซาลโล |
| กันยายน |  มาร์ธา ฮันต์  แจ็กเกอลีน จาบลอนสกี  ฮันนาห์ เฟอร์กูสัน  ฮิลารี โรดา   มาเรีย บอร์เคส | รัสเซลล์ เจมส์ |
| ตุลาคม |  ลอรีนา แมราสชิ &  ลินา ฮอสส์ | จอห์น ปอล พิทรัส |
| พฤศจิกายน |  น้ำทิพย์ จงรัชตวิบูลย์ | ธาดา วาริช |
| ธันวาคม |  เอมิลี ดิโดนาโต | ณัฐ จตุรพาหุ |
2561

| ตีพิมพ์ | บุคคล | ช่างภาพ |
| --- | --- | --- |
| มกราคม |  สเตลลา แม็กซ์เวลล์ | ยู ชาย |
| กุมภาพันธ์ |  สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา | วสันต์ ผึ่งประเสริฐ |
| มีนาคม |  วาเนสซา มูดี | ณัฐ ประกอบสันติสุข |
| เมษายน |  คาร์ลี คลอสส์ | รัสเซลล์ เจมส์ |
| พฤษภาคม |  เกรซ ฮาร์ตเซล | ณัฐ จตุรพาหุ |
| มิถุนายน |  ราณี แคมเปน | ธาดา วาริช |
| กรกฎาคม |  ซารา ซังไปยู  โทนี การ์น | ยู ชาย |
| สิงหาคม |  คาเมรอน รัสเซลล์ | ยู ชาย |
| กันยายน |  Sasha Pivovarova | ณัฐ จตุรพาหุ |
| ตุลาคม |  เกมมา วาลด์ | วสันต์ ผึ่งประเสริฐ |
| พฤศจิกายน |  ณฐพร เตมีรักษ์ | โจเซฟ เดกบัดโจ |
| ธันวาคม |  อแมนดา กูก   ช็อง โฮ-ย็อน  เอลิซา คอลมันน์  ซารา ไดจ์คิงค์  แจน ใบบุญ | ณัฐ ประกอบสันติสุข |
2562

| ตีพิมพ์ | บุคคล | ช่างภาพ |
| --- | --- | --- |
| มกราคม |  อุรัสยา เสปอร์บันด์ | โจเซฟ เดกบัดโจ |
| กุมภาพันธ์ |  อแมนดา เมอร์ฟี | ธาดา วาริช |
| มีนาคม |  รูธ เบลล์ | ณัฐ จตุรพาหุ |
| เมษายน |  แมดิสัน เฮดริก | โซเฟีย ซานเชซ และเมาโร มองจิเอลโล |
| พฤษภาคม |  ดาวิกา โฮร์เน่ | ธาดา วาริช |
| มิถุนายน |  สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา | ณัฐ ประกอบสันติสุข |
| กรกฎาคม |  คิมเบอร์ลี่ แอน โวลเทมัส | เอลินา เคชิเชวา |
| สิงหาคม |  หลิว เหวิน | รัสเซลล์ เจมส์ |
| กันยายน |  จิเซลา ฟ็อกซ์ &  ช็อง โฮ-ย็อน | ณัฐ จตุรพาหุ |
| ตุลาคม |  ปาณิสรา อารยะสกุล | ณัฐ ประกอบสันติสุข |
| พฤศจิกายน |  อาเดซูวา ไอเกอี | ณัฐ จตุรพาหุ |
| ธันวาคม |  โซฟี โคเอลลา | ณัฐ จตุรพาหุ |
2563

| ตีพิมพ์ | บุคคล | ช่างภาพ |
| --- | --- | --- |
| มกราคม |  อุรัสยา เสปอร์บันด์  กันต์พิมุกต์ ภูวกุล  มาร์ก ต้วน | ธาดา วาริช |
| กุมภาพันธ์ |  วิลเลียม แอนสลีย์ | ณัฐ ประกอบสันติสุข |
| มีนาคม |  นยารัช อาบู อายูเอล  จามิลี แวร์นเก มูเรอร์  อาลิยาห์ ไฮเดส  ฉิน เลย | ณัฐ จตุรพาหุ |
| เมษายน |  ดาวิกา โฮร์เน่ | สุดเขต จิ้วพานิช |
| พฤษภาคม |  บิงซ์ วอลตัน | อันเจโล เพนเน็ตตา |
| มิถุนายน |  เมแกน คอลลิสัน | ณัฐ จตุรพาหุ |
| กรกฎาคม |  ลอเรน เออร์วิน | โซเฟีย ซานเชซ และเมาโร มองจิเอลโล |
| สิงหาคม |  เดาต์เซ็น โครส์ | ซันเนอรี เจมส์ |
| กันยายน |  นัฐลี ดูเชียง | เอกรัชต์ อุบลศรี |
| ตุลาคม |  นิษฐา จิรยั่งยืน | เอกรัชต์ อุบลศรี |
| พฤศจิกายน |  แอ็ททริด แบร์แฌส-ฟริสบี | ไลลา สมารา |
| ธันวาคม |  จานา จูเลียส | บู จอร์จ |
2564

| ตีพิมพ์ | บุคคล | ช่างภาพ |
| --- | --- | --- |
| มกราคม |  คิมเบอร์ลี่ แอน โวลเทมัส | ธาดา วาริช |
| กุมภาพันธ์ |  แอบบี แชมป์เปียน | เกร็ก สวาเลส |
| มีนาคม |  อิรินา เชค | มอเรลลี บราเธอรส์ |
| เมษายน |  ลิลลี แม็กเมนามี | บู จอร์จ |
| พฤษภาคม |  คริสซี ทีเกน | ยู ชาย |
| มิถุนายน |  ชนัญชิดา รุ่งเพชรรัตน์  จิรัชยา ศิริมงคลนาวิน  ตะวันวาด เพชรเรือนทอง  สุพิชชา ไชยานุกูลภาพ  ปฐวี หอมนุ่น | ณัฐ ประกอบสันติสุข |
| กรกฎาคม |  ลลิษา มโนบาล | คิม ฮี-จุน |
| สิงหาคม |  ยัสมิน ไวจ์นัลดุม | มอเรลลี บราเธอรส์ |
| กันยายน |  ซารา เกรซ วอลเลอร์สเตดต์ | ณัฐ จตุรพาหุ |
| ตุลาคม |  ณัฏฐณิชา ดังวัธนาวณิชย์ | เอกรัชต์ อุบลศรี |
| พฤศจิกายน |  คิมเบอร์ลี่ แอน โวลเทมัส | วสันต์ ผึ่งประเสริฐ |
| ธันวาคม |  ดาวิกา โฮร์เน่ | สุดเขต จิ้วพานิช |
2565

| ตีพิมพ์ | บุคคล | ช่างภาพ |
| --- | --- | --- |
| มกราคม |  ลิลี คอลลินส์ | อัลวาโร บีมูด คอร์เตส |
| กุมภาพันธ์ |  เนนน่า นโวซู  ญาดา วิลลาเรจ  ธิตินันท์ สื่อสัมฤทธิ์  ไอรษา ตัณฑวรรณ | ณัฐ ประกอบสันติสุข |
| มีนาคม |  อุรัสยา เสปอร์บันด์ | ธาดา วาริช |
| เมษายน |  ไปรยา สวนดอกไม้ | ยู ชาย |
| พฤษภาคม |  คิมเบอร์ลี่ แอน โวลเทมัส | สุดเขต จิ้วพานิช |
| มิถุนายน |  กันต์พิมุกต์ ภูวกุล | คิม ฮี-จุน |
| กรกฎาคม |  พิมพ์ชนก ลือวิเศษไพบูลย์ | เอกรัชต์ อุบลศรี |
| สิงหาคม |  ขุนณรงค์ ประเทศรัตน์  มิเรียม ศรพรหมมาศ  จิรัชญา เกตุคง | วสันต์ ผึ่งประเสริฐ |
| กันยายน |  โซอี ดุตช์  แจ็กสัน หวัง | โทมัส ไวท์ไซด์  ณัฐ ประกอบสันติสุข |
| ตุลาคม |  ดาวิกา โฮร์เน่ | สุดเขต จิ้วพานิช |
| พฤศจิกายน |  เอสเตลล์ เฉิน   คานอน ฮิราตะ   มาริเอล อูชิดะ | พอล สกาลา |
| ธันวาคม |  เกรซ วาเลนไทน์   เจย์ บี | ณัฐ จตุรพาหุ ธาดา วาริช |
2566

| ตีพิมพ์ | บุคคล | ช่างภาพ |
| --- | --- | --- |
| มกราคม |  คิมเบอร์ลี่ แอน โวลเทมัส | สุดเขต จิ้วพานิช |
| กุมภาพันธ์ |  แจน ใบบุญ  อมฤต อาเม  คายาโกะ ฮิกุจิ | ลูกา บูธ |
| มีนาคม |  อุรัสยา เสปอร์บันด์ คู่กับ  มาริโอ้ เมาเร่อ  ณเดชน์ คูกิมิยะ  ซันนี่ สุวรรณเมธานนท์ | เอกรัชต์ อุบลศรี |
| เมษายน |  ราณี แคมเปน | ณัฐ ประกอบสันติสุข |
| พฤษภาคม | / เจด เหงียน | โซเฟีย ซานเชซ เมาโร มองจิเอลโล |
| มิถุนายน |  แมเดอเลน เพตช์ | โซเฟีย ซานเชซ เมาโร มองจิเอลโล |
| กรกฎาคม |  ดาวิกา โฮร์เน่ | สุดเขต จิ้วพานิช |
| สิงหาคม |  วชิรวิชญ์ ชีวอารี | สุดเขต จิ้วพานิช |
| กันยายน |  อาลิยา ภัฏฏ์ | ทอมัส ไวต์ไซด์ |
| ตุลาคม |  โซอี ซัลดานา | ทอมัส ไวต์ไซด์ |
| พฤศจิกายน |  วิตนีย์ พีก | เอมี มิลน์ |
| ธันวาคม |  เมลดา สุศรี | ธาดา วาริช |
2567

| ตีพิมพ์ | บุคคล | ช่างภาพ |
| --- | --- | --- |
| มกราคม |  สโรชา จันทร์กิมฮะ   รีเบคก้า แพทรีเซีย อาร์มสตรอง | สุดเขต จิ้วพานิช |
| กุมภาพันธ์ |  คิมเบอร์ลี่ แอน โวลเทมัส  ธนภพ ลีรัตนขจร  วรกมล ชาเตอร์ | ณัฐ ประกอบสันติสุข |
| มีนาคม |  ทิลดา สวินตัน | หฤษฎ์ ศรีขาว |
| เมษายน |  ดาวิกา โฮร์เน่ | เอกรัชต์ อุบลศรี |
| พฤษภาคม |  ราณี แคมเปน | สุดเขต จิ้วพานิช |
| มิถุนายน |  พิมพ์ชนก ลือวิเศษไพบูลย์  เมธวิน โอภาสเอี่ยมขจร | เอกรัชต์ อุบลศรี |
| กรกฎาคม |  อนิกา จาติกวณิช  อธิษฐ์ มิเคล โรมานิค  ศุภ สง่าวรวงศ์ | ธาดา วาริช |
| สิงหาคม |  แดเนียล ลี  วชิรวิชญ์ ชีวอารี | บริอันนา คาโปซซี |
| กันยายน |  แจน ใบบุญ | เอกรัชต์ อุบลศรี |
| ตุลาคม |  นาย็อน | ม็อก ช็อง-อุก |
| พฤศจิกายน |  ศิริลักษณ์ คอง  กรณ์นภัส เศรษฐรัตนพงศ์ | ณัฐ ประกอบสันติสุข |
| ธันวาคม |  ลิซ่า | จียง ยุน |
ดูเพิ่ม

รายชื่อนักเดินแบบบนปกโว้ก (สหรัฐ)
วิกฤตการณ์ขีปนาวุธคิวบา

ประธานาธิบดีเคนเนดี พบปะกับเอกอัครราชทูตโซเวียต อันเดรย์ โกรมืยโค ที่ทำเนียบขาว เมื่อวันที่ 18 ตุลาคม ก่อนเกิดการเผชิญหน้า
แผนที่แสดงรัศมีของการใช้ขีปนาวุธที่คิวบา
วิกฤตการณ์ขีปนาวุธคิวบา (อังกฤษ: Cuban Missile Crisis) คือการเผชิญหน้าทางทหารระหว่างสหรัฐอเมริกาฝ่ายหนึ่ง กับสหภาพโซเวียตและประเทศคิวบาอีกฝ่ายหนึ่ง ในช่วงเวลาที่สงครามเย็นอยู่ในช่วงความตึงเครียดจนเกือบจะกลายไปเป็นสงครามปรมาณู ชาวรัสเซียเรียกเหตุการณ์นี้ว่าวิกฤตการณ์แคริบเบียน ส่วนชาวคิวบาเรียกมันว่าวิกฤตการณ์เดือนตุลาคม เหตุการณ์ครั้งนี้ถือเป็นหนึ่งในการเผชิญหน้าครั้งสำคัญในสงครามเย็นนอกจากการปิดล้อมเบอร์ลิน[ต้องการอ้างอิง]
การเผชิญหน้าเริ่มขึ้นเมื่อวันที่ 14 ตุลาคม ค.ศ. 1962 เมื่อภาพถ่ายจากเครื่องบินสังเกตการณ์ ยู-2 ของสหรัฐอเมริกา เผยให้เห็นฐานปล่อยขีปนาวุธ กำลังถูกสร้างขึ้นในคิวบา ภายใต้การปกครองของฟิเดล กัสโตร เพื่อตอบโต้การสร้างฐานขีปนาวุธของสหรัฐอเมริกา ณ บริเวณพรมแดนของตุรกีและสหภาพโซเวียต
ทางสหรัฐอเมริกาได้กำหนดมาตรการกักกัน ส่งเรือรบเข้าปิดล้อมคิวบา ห้ามเรือบรรทุกสินค้าทุกลำผ่านเข้ามาในน่านน้ำทะเลแคริบเบียน เมื่อวันที่ 23 ตุลาคม ค.ศ. 1962 หลังจากการเผชิญหน้าผ่านการโต้ตอบทางการทูตอย่างดุเดือด ในวันที่ 28 ตุลาคม ค.ศ. 1962 ทั้งประธานาธิบดีสหรัฐอเมริกา จอห์น เอฟ. เคนเนดี และนายกรัฐมนตรีแห่งสหภาพโซเวียต นิกิตา ครุสชอฟ ต่างตกลงยินยอมที่จะถอนอาวุธปรมาณูของตนออกจากตุรกีและคิวบาตามลำดับ จากการร้องขอของอู ถั่น ซึ่งดำรงตำแหน่งเลขาธิการสหประชาชาติในเวลานั้น
เบื้องหลัง

สหรัฐอเมริกาที่หวาดกลัวในการขยายคอมมิวนิสต์ของสหภาพโซเวียต แต่สำหรับประเทศแถบละตินอเมริกา การเป็นมิตรกับสหภาพโซเวียตอย่างเปิดเผยนั้นถูกมองว่าไม่สามารถเป็นที่ยอมรับได้ ทำให้สหรัฐอเมริกากับสหภาพโซเวียตเป็นศัตรูกันมานับตั้งแต่การสิ้นสุดของสงครามโลกครั้งที่สอง ในปี ค.ศ. 1945 การเข้าไปเกี่ยวข้องเช่นนั้นยังเป็นการปฏิเสธลัทธิมอนโร ซึ่งป้องกันไม่ให้อำนาจในยุโรปเข้ามาแทรกแซงในเรื่องของทวีปอเมริกาใต้
ในปลายปี 1961 ประธานาธิบดีสหรัฐ จอห์น เอฟ. เคนเนดีได้เริ่มปฏิบัติการมองกูซ เป็นหนึ่งในปฏิบัติการต่อต้านรัฐบาลของฟิเดล กัสโตร แต่ไม่ประสบความสำเร็จ และสหรัฐอเมริกายังได้ออกมาตรการห้ามขนส่งสินค้าไปยังคิวบา ในเดือนกุมภาพันธ์ ค.ศ. 1962
สหรัฐอเมริกายังได้ทำปฏิบัติการลับและได้ส่งเจ้าหน้าที่ซีไอเอเข้าไป นายพลเคอร์ติส เลอเมย์ได้แสดงแผนการทิ้งระเบิดให้กับเคนเนดีในเดือนกันยายน ในขณะที่การบินสอดแนมและการก่อกวนขนาดเล็กจากฐานทัพเรือกวนตานาโมของสหรัฐอเมริกา เป็นสิ่งที่คิวบากล่าวโทษต่อรัฐบาลสหรัฐอเมริกา
ในเดือนกันยายน ค.ศ. 1962 รัฐบาลคิวบาได้เห็นหลักฐานสำคัญที่แสดงว่าสหรัฐอเมริกาจะทำการรุกรานตน ผลที่ตามมาคือ กัสโตร และนายกรัฐมนตรีของสหภาพโซเวียต นิกิตา ครุสชอฟ ตกลงที่จะติดตั้งขีปนาวุธนิวเคลียร์อย่างลับ ๆ ในคิวบา ครุสชอฟรู้สึกว่าการรุกรานของสหรัฐอเมริกาต่อคิวบาเป็นสิ่งที่จะเกิดขึ้นในไม่ช้า และการสูญเสียคิวบาจะส่งผลร้ายแรงของการขยายตัวของคอมมิวนิสต์ โดยเฉพาะอย่างยิ่ง ในละตินอเมริกา เขากล่าวว่าเขาต้องการเผชิญหน้ากับอเมริกาด้วยขีปนาวุธ
ความตึงเครียดเพิ่มมากขึ้นนับตั้งแต่วันที่ 8 ตุลาคม ค.ศ. 1962 ในวันที่ 14 ตุลาคม การลาดตระเวนของสหรัฐอเมริกาไปพบเข้ากับฐานปล่อยขีปนาวุธที่กำลังถูกสร้างขึ้นในคิวบา
วิกฤตการณ์จบลงในอีกสองสัปดาห์ถัดมาในวันที่ 28 ตุลาคม ค.ศ. 1962 เมื่อประธานาธิบดีแห่งสหรัฐ จอห์น เอฟ. เคนเนดี และเลขาธิการสหประชาชาติ อู ถั่น ได้ทำข้อตกลงกับสหภาพโซเวียตเพื่อรื้อการติดตั้งขีปนาวุธเพื่อแลกกับการที่สหรัฐอเมริกาจะยกเลิกการบุกคิวบา ครุสชอฟขอร้องว่าขีปนาวุธจูปิเตอร์ และธอร์ ในตุรกีจะต้องถูกนำออก แต่สหรัฐอเมริกาไม่ได้นำพวกมันออกจริง ๆ และการร้องขอของเขาถูกเพิกเฉยโดยคณะบริหารของเคนเนดี
เคนเนดีได้สั่งการควบคุมดูแลที่เข้มงวด และอ้างการร่วมมือจากรัฐมนตรีต่างประเทศแห่งองค์การนานารัฐอเมริกัน เคนเนดีได้เรียกการประชุมฉุกเฉินขององค์กรนานารัฐอเมริกันและคณะมนตรีความมั่นคงแห่งสหประชาชาติเพื่อจัดการกับปัญหาดังกล่าว
เครื่องยู-2 ขึ้นบิน

ขีปนาวุธพิสัยกลางเอสเอส-3 ลูกแรกมาถึงในคืนของวันที่ 8 กันยายนและตามมาด้วยลูกที่สองในวันที่ 16 กันยายน ทางโซเวียตได้สร้างฐานยิงขีปนาวุธขึ้นมาเก้าแห่ง หกแห่งสำหรับขีปนาวุธเอสเอส-4 และอีกสามฐานสำหรับขีปนาวุธเอสเอส-5 ซึ่งมีพิสัยการยิงที่ 4,000 กิโลเมตร ตามแผนแล้วจะมีฐานยิงทั้งสิ้น 40 แห่งซึ่งเพิ่มขึ้นจากการโจมตีครั้งแรกถึง 70% ประชาชนของคิวบาได้รับรู้ถึงการมาของขีปนาวุธ โดยมีการรายงานกว่าพันครั้งที่ส่งไปถึงไมอามี่ซึ่งหน่วยข่าวกรองของสหรัฐคิดว่ามันเป็นเรื่องหลอกลวง
ในวันที่ 7 ตุลาคมประธานาธิบดีของคิวบาออสวัลโด ดอร์ติกอสได้กล่าวในการประชุมว่า "หากพวกเราถูกโจมตี เราก็จะทำการป้องกันตนเอง ข้าพเจ้าขอย้ำว่าเราจะป้องกันตัวเองด้วยอาวุธหากหลีกเลี่ยงไม่ได้ อาวุธที่เรานั้นไม่อยากจะมีและไม่อยากจะใช้มัน" ปัญหามากมายนั้นแปลว่าสหรัฐยังหาขีปนาวุธเหล่านั้นไม่เจอจนกระทั่งถึงวันที่ 14 ตุลาคม เมื่อเครื่องล็อกฮีด ยู-2 ได้ทำการบินสอดแนมและถ่ายภาพบริเวณก่อสร้างฐานยิงเอสเอส-4 ได้จากซาน คริสโตบัลทางตะวันตกของคิวบา
การกักประเทศ

ตามธรรมเนียมในทางปฏิบัติแล้วการปิดกั้นนั้นเป็นการขัดขวางเรือทุกประเภทไม่ให้เข้ามาในพื้นที่ที่ถูกปิดกั้น และจัดว่าเป็นการกระทำของสงคราม การกักประเทศนั้นดูเป็นทางเลือกที่ดีกว่า ในกรณีนี้จะมีการใช้อาวุธอย่างจำกัด
เคนเนดีได้จัดการปราศรัยขึ้นซึ่งเขาได้กล่าวว่า "เพื่อหยุดการโจมตีเหล่านี้ การกักเรืออย่างเข้มงวดจึงจะเริ่มขึ้นในคิวบา" "1962 Year In Review: Cuban Missile Crisis"
ในเอกสารของนายพลเรือแอนเดอร์สันได้แสดงความแตกต่างระหว่างการจำกัดการใช้อาวุธและการจำกัดทุกอย่าง โดยแสดงให้เห็นว่าการปิดกั้นแบบทั่วไปนั้นไม่ใช่เรื่องที่พวกเขาตั้งใจจะทำ ด้วยการที่มันเป็นปฏิบัติการที่เกิดขึ้นในน่านน้ำสากล ประธานาธิบดีเคนเนดีจึงทำการอนุญาตกองทัพให้ปฏิบัติการภายใต้สนธิสัญญาการป้องกันของสหรัฐ เมื่อเวลา 19.00 ของวันที่ 22 ตุลาคม ประธานาธิบดีเคนเนดีได้ปราศรัยทางวิทยุโดยประกาศถึงการค้นพบตำแหน่งของขีปนาวุธ